ai4bharat/Pralekha huggingface dataset:
વિજ્ઞાન અને ટેકનોલોજી મંત્રાલય
કોવિડ 19 કટોકટી દરમિયાન એઆરસીઆઈએ હેન્ડ સેનિટાઇઝર બનાવીને નિષ્ઠાપૂર્વક ફરજ બજાવતા પોલીસ કર્મચારીઓને આપ્યું
બજારમાં હેન્ડ સેનિટાઇઝર્સની ખેંચને ધ્યાનમાં રાખીને ભારત સરકારનાં વિજ્ઞાન અને ટેકનોલોજી વિભાગો  અંતર્ગત કાર્યરત સ્વાયત્ત સંશોધન અને વિકાસ સંસ્થા અને હૈદરાબાદ સ્થિત ઇન્ટરનેશનલ એડવાન્સ્ડ રિસર્ચ સેન્ટર ફોર પાવડર મેટલર્જી એન્ડ ન્યૂ મટિરિયલ્સ એ વિશ્વ આરોગ્ય સંસ્થા ના ધારાધોરણો મુજબ હેન્ડ સેનિટાઇઝર્સનું ઉત્પાદન કર્યું છે તથા હૈદરાબાદમાં પોલીસ અધિકારીઓ, સંસ્થાના વિદ્યાર્થીઓ અને સ્ટાફ વચ્ચે એનું વિતરણ કર્યું છે. વૈજ્ઞાનિકો, વિદ્યાર્થીઓ અને સ્ટાફના સ્વયંસેવકોની ટીમ આગળ આવી હતી અને આશરે 40 લિટર સેનિટાઇઝર્સનું ઉત્પાદન કર્યું હતું.
ઉત્પાદન, પેકેજિંગ અને વિતરણનો સંપૂર્ણ વિચાર ફક્ત 6 કલાકમાં પૂર્ણ થયો હતો. દરમિયાન લોકડાઉનના ઓર્ડરની જાહેરાત થઈ હતી અને ઘણા વિદ્યાર્થીઓ તેમના વતન માટે નીકળી ગયા હતા. તેમાંથી મોટા ભાગના પ્રવાસ કરનાર લોકોને સલામતી માટે હેન્ડ સેનેટાઇઝરની બોટલ અને ફેસ માસ્ક આપવામાં આવ્યો હતો. સેનિટાઇઝર્સનું વિતરણ સીક્યોરિટીના તમામ સ્ટાફ, કેન્ટીનમાં કામ કરતાં લોકો, વૈજ્ઞાનિકો અને કોમન એરિયા તથા એન્ટ્રી ગેટ પર કાર્યરત લોકો વચ્ચે કરવામાં આવ્યું હતું. આપત્તિ વ્યવસ્થાપનમાં પ્રદાન કરવાની ઇચ્છા, એકબીજાની કાળજી રાખવાની ભાવના અને ચિંતાની લાગણીને પગલે અતિ ટૂંકા ગાળાની અંદર ટીમ સ્પિરિટની ભાવના પેદા થઈ હતી, જેના કારણે આ સફળતા શક્ય બની ગઈ હતી.
પરિણામે સોશિયલ ડિસ્ટન્સિંગનો અમલ કરવા અવિરતપણે કાર્યરત પોલીસ કર્મચારીઓએ લીધેલા જોખમને ધ્યાનમાં રાખીને એઆરસીઆઈના ડાયરેક્ટર ડૉ. જી પહ્મનાભમે ટીમને સેનિટાઇઝર વધારે બનાવવાની સૂચના આપી હતી, જેથી એનું પોલીસ કર્મચારીઓ વચ્ચે વિતરણ કરી શકાય. એમની સૂચના મુજબ નોંધપાત્ર પ્રમાણમાં સેનિટાઇઝર તૈયાર કરવામાં આવ્યું હતું અને એઆરસીઆઈના વરિષ્ઠ વૈજ્ઞાનિક ડો. આર વિજય દ્વારા રાચાકોંડના કમિશનરેટના ડીસીપી શ્રી સુનપ્રીત સિંઘને સુપરત કર્યું હતું.
જ્યારે ડેપ્યુટી કમિશનર ઓફ પોલીસે વૈજ્ઞાનિકોએ આપેલા સાથસહકારની પ્રશંસા કરી હતી, ત્યારે શક્ય હોય એટલા કર્મચારીઓને વધુ પ્રમાણમાં સેનિટાઇઝર્સ અને માસ્ક પ્રદાન કરવાની વિનંતી કરી હતી. એઆરસીઆઈએ મોટી સંખ્યામાં સેનિટાઇઝરનું ઉત્પાદન કરવા તમામ વ્યવસ્થા કરી છે અને તેમને 100 એમએલની બોટલમાં સરળતાપૂર્વક પ્રદાન કર્યું છે, જેને પોલીસ કર્મચારી તેમના પાકીટમાં સરળતાપૂર્વક રાખી શકે છે. દરેક બોટલને પોલીસ કર્મચારી એક અઠવાડિયાથી વધારે સમય સુધી રાખી શકશે.
ડૉ. પહ્મનાભને ટીમના તમામ સભ્યોની પ્રશંસા કરી હતી, જેમણે આ પ્રયાસમાં પ્રદાન કર્યું હતું તેમજ તેમને અને અન્ય વૈજ્ઞાનિકોને કોવિડ-19 સામે સંઘર્ષ કરવા વધારે વિચારો રજૂ કરવા પ્રોત્સાહન આપ્યું હતું.
કોરોનાવાયરસના જોખમકારક પ્રસારને અટકાવવા હાથ, દાદરાની રેલિંગ, દરવાજાનાં હાથા, આઇઆરઆઇએસ બાયોમેટ્રિક કી, સામાન્ય ઉપકરણ, ઓફિસના વાહનો વગેરેને નિયમિતપણે સેનિટાઇઝર વડે સાફ કરવાની ભલામણ કરવામાં આવે છે.
(Visitor Counter : 123
પ્રધાનમંત્રીનું કાર્યાલય
પ્રધાનમંત્રીએ કહ્યું કે સરકાર સંસદના આગામી બજેટ સત્રમાં તમામ મુદ્દા અંગે ચર્ચા કરવા માટે ખુલ્લુ મન ધરાવે છે.
તેમણે કહ્યું કે હાલમાં વિશ્વની જે પરિસ્થિતિ છે તેમાંથી દેશ વધુ ફાયદો મેળવી શકે તે માટે આર્થિક મુદ્દાઓ ઉપર વધુ ધ્યાન અપાશે
તેમણે કહ્યું કે સંસદની ઉત્પાદકતા વધે તે દરેક સભ્યની જવાબદારી છે.
પ્રધાનમંત્રી શ્રી નરેન્દ્ર મોદીએ આજે જણાવ્યુ હતું કે સરકાર સંસદના આગામી બજેટસત્રમાં તમામ મુદ્દા ઉપર ચર્ચા કરવા તૈયાર છે. તા. 31મી જાન્યુઆરી, 2020ના રોજ શરૂ થઈ રહેલા સંસદના બજેટસત્રની પૂર્વ સંધ્યાએ સર્વ પક્ષી બેઠકને તેઓ સંબોધન કરી રહ્યા હતા.
પ્રધાનમંત્રીએ દેશમાં પ્રવર્તમાન આર્થિક પરિસ્થિતિ અંગે તેમના પ્રવચનના અંત ભાગમાં જણાવ્યું હતું કે આ સત્રમાં સભ્યો તરફથી મળેલા ધ્યાનમાં લઈ શકાય એવા તમામ સૂચનોને આવકારે છે.
તેમણે કહ્યું કે “ મોટા ભાગના સભ્યોએ દેશની આર્થિક સ્થિતિને સ્પર્શતા મુદ્દાઓ અંગે ચર્ચાની માગણી કરી છે. હું આ વલણને આવકારૂ છું અને તમે સૌએ સૂચન કર્યું છે તે મુજબ આપણે આર્થિક મુદ્દાઓની ચર્ચા કરવી જોઈએ.”
પ્રધાનમંત્રીએ સભ્યોને અનુરોધ કર્યો હતો કે દેશ વિશ્વની હાલની સ્થિતિમાંથી કઈ રીતે ફાયદો મેળવી શકે તે બાબતે સભ્યો સૂચન આપે.
તેમણે કહ્યું કે “આપણે વિશ્વની હાલની પરિસ્થિતિને ભારતની તરફેણમાં કઈ રીતે પલટી દઈ શકીએ તે બાબત ઉપર ધ્યાન કેન્દ્રિત કરવુ જોઈએ. અને આ બજેટ સત્રમાં અને નવા વર્ષના પ્રારંભ પ્રસંગે આપણે જો દેશના અર્થતંત્રને યોગ્ય દિશા આપી શકીશું તો તે દેશના ઉત્તમ હિતમાં હશે.”
સભ્યોએ ઉઠાવેલા અન્ય મુદ્દાઓના સંદર્ભમાં પ્રધાનમંત્રીએ જણાવ્યું હતું કે “હું તમે ઉઠાવેલા તમામ મુદ્દા સાથે સંમત થાઉં છું અને હું એવુ કહેવા માગુ છું કે આવા તમામ મુદ્દા બાબતે ખુલ્લા મને ચર્ચા કરવી જોઈએ.
વધુમાં પ્રધાન મંત્રીએ સભ્યોને વિનંતી કરી હતી કે તે સત્રની અને સંસદની ઉત્પાદકતા વધારવામાં યોગદાન આપે.
સંસદનાં વિતેલાં બે સત્રોનો ઉલ્લેખ કરીને પ્રધાનમંત્રીએ જણાવ્યું હતું કે “આ સત્ર અને સંસદની ઉત્પાદકતા અંગેની આ બાબત છે. છેલ્લા બે સત્રમાં આપણે જોયું છે કે સંસદની વધેલી ઉત્પાદકતાને કારણે અને તેની તરફેણમાં લોકોનો સારા પ્રતિસાદને આપણે જોયો છે.લોકોના પ્રતિનિધી તરીકે આપણે તમામ મુદ્દાની ખુલ્લા મને ચર્ચા કરીએ તે ઉપરાંત આપણી ઉત્પાદકતા વધારવાની જવાબદારી બની રહે છે. ”
આ બેઠકમાં તમામ પક્ષના સાસંદોની સાથે સાથે સંરક્ષણ પ્રધાન શ્રી રાજનાથ સિંહ, સંસદીય બાબતોના મંત્રી શ્રી પ્રહલાદ જોષી, સંસદીય બાબતોના રાજ્યકક્ષાના પ્રધાન્ શ્રી અર્જૂન રામ મેઘવાલ અને શ્રી મુરલીઘરેને બેઠકમાં હાજરી આપી હતી.
SD/RP/DS
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 174.71 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 11.80 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,74,71,26,630
|
|
બાકી ઉપલબ્ધ
|
|
11,80,57,557
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 174.71 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 11.80 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 152
પ્રધાનમંત્રીનું કાર્યાલય
પ્રધાનમંત્રીએ વિવિધ તહેવારો પર દેશભરનાં લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ વિવિધ તહેવારો પર દેશભરનાં લોકોને શુભેચ્છા પાઠવી હતી.
પ્રધાનમંત્રીએ શ્રેણીબદ્ધ ટ્વીટ કરીને જણાવ્યું હતું કેઃ
“વિવિધતામાં એકતા, સમન્વય અને ભાતૃત્વની ઉજવણી! આગામી દિવસોમાં ભારતભરનાં લોકો વિવિધ તહેવારોની ઉજવણી કરી રહ્યાં છે. આ પ્રસંગે દરેક નાગરિકોને શુભેચ્છાઓ. દરેક નાગરિકનાં જીવનમાં ખુશીઓ અને સમૃદ્ધિ આવે એવી કામના.”
“દરેકને બૈશાખીની શુભેચ્છા! બૈશાખીનાં આશીર્વાદ મળે. આ પવિત્ર દિવસે દરેકનાં જીવનમાં સારું સ્વાસ્થ્ય અને સફળતા મળે એવી શુભેચ્છા. અમે આપણા મહેનતું ખેડૂતોને સલામ કરીએ છીએ, જેઓ આપણાં દેશનું પોષણ કરી રહ્યાં છે.”
“જીવંત ઉડિયા સમુદાયને નવા વર્ષની શુભેચ્છા! નવું વર્ષ, નવી આકાંક્ષા અને નવી આશા! આ મહા વિશુબ સંક્રાંતિ તમામને ફળે એવી શુભેચ્છા. દરેકનાં જીવનમાં સુખ, શાંતિ અને સમૃદ્ધિ આવે એવી પ્રાર્થના.”
“પ્રિય, તમિલ ભાઈઓ અને બહેનો, આગામી વર્ષ ફળદાયક બની રહે એવી શુભેચ્છા. મારા ભાઈઓ અને બહેનોને પુથંડુની શુભેચ્છા. આગામી વર્ષમાં તમારી તમામ આકાંક્ષાઓ ફળે. દરેકને સુખ, સ્વાસ્થ્ય અને સમૃદ્ધિ મળે એવી કામના.”
RP
(Visitor Counter : 136
પ્રધાનમંત્રીનું કાર્યાલય
પીએમએ ડોક્ટર્સ ડે પર ડોક્ટરોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ડોક્ટર્સ ડે પર ડોકટરોને શુભેચ્છા પાઠવી છે અને જીવન બચાવવા અને પૃથ્વીને સ્વસ્થ બનાવવામાં તેમની મુખ્ય ભૂમિકાને સ્વીકારી છે.
પ્રધાનમંત્રીએ ટ્વીટ કર્યું: "જીવન બચાવવા અને આપણી પૃથ્વીને સ્વસ્થ બનાવવામાં મહત્વની ભૂમિકા ભજવનારા તમામ મહેનતુ ડોકટરોને ડોકટર્સ ડેની શુભેચ્છાઓ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી 25મી મેના રોજ દેહરાદૂનથી દિલ્હી સુધી વંદે ભારત એક્સપ્રેસના ઉદ્ઘાટનને લીલી ઝંડી આપશે
ઉત્તરાખંડમાં રજૂ થનાર આ પ્રથમ વંદે ભારત છે
પ્રધાનમંત્રી શ્રી નવા વિદ્યુતકૃત રેલ વિભાગોને પણ રાષ્ટ્રને સમર્પિત કરશે અને ઉત્તરાખંડને 100% ઇલેક્ટ્રિક ટ્રેક્શન રાજ્ય જાહેર કરશે
પ્રધાનમંત્રી શ્રી નરેન્દ્ર મોદી 25મી મેના રોજ સવારે 11 વાગ્યે વિડિયો કોન્ફરન્સિંગ દ્વારા દેહરાદૂનથી દિલ્હી સુધીની વંદે ભારત એક્સપ્રેસના ઉદ્ઘાટનને લીલી ઝંડી બતાવશે.
ઉત્તરાખંડમાં રજૂ થનાર આ પ્રથમ વંદે ભારત હશે. વિશ્વસ્તરીય સુવિધાઓ સાથે, તે આરામદાયક મુસાફરીના અનુભવના નવા યુગની શરૂઆત કરશે, ખાસ કરીને રાજ્યમાં પ્રવાસ કરતા પ્રવાસીઓ માટે. આ ટ્રેન સ્વદેશી બનાવવામાં આવી છે અને કવચ ટેકનોલોજી સહિત અદ્યતન સુરક્ષા સુવિધાઓથી સજ્જ છે.
સાર્વજનિક પરિવહનના સ્વચ્છ માધ્યમો પ્રદાન કરવાના પ્રધાનમંત્રીના વિઝન દ્વારા સંચાલિત, ભારતીય રેલ્વે દેશમાં રેલ માર્ગને સંપૂર્ણ રીતે વિદ્યુતીકરણ કરવાની શોધમાં છે. આ દિશામાં આગળ વધીને, પ્રધાનમંત્રી ઉત્તરાખંડમાં નવા વિદ્યુતકૃત રેલ લાઇન વિભાગોને સમર્પિત કરશે. આ સાથે, રાજ્ય તેના સમગ્ર રેલ માર્ગને 100% ઇલેક્ટ્રિફાઇડ કરશે. ઇલેક્ટ્રિફાઇડ સેક્શન પર ઇલેક્ટ્રીક ટ્રેક્શન દ્વારા ચલાવવામાં આવતી ટ્રેનોને પરિણામે ટ્રેનોની ગતિમાં વધારો થશે અને પરિવહન ક્ષમતામાં વધારો થશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
“શહેરી સેવાઓનું આયોજન તેમજ વ્યવસ્થા” પર વિશ્વવ્યાપી વ્યાવસાયિકો માટે હુડકો દ્વારા આંતરરાષ્ટ્રીય પ્રશિક્ષણ કાર્યક્રમ
નવી દિલ્હી, 02-02-2018
હુડકો દ્વારા તા. 15 જાન્યુઆરી થી 9 માર્ચ, 2018 દરમિયાન 37માં આંતરરાષ્ટ્રીય પ્રશિક્ષણ કાર્યક્રમનું આયોજન કરવામાં આવ્યું છે, જેની થીમ છે “શહેરી સેવાઓનું આયોજન તેમજ વ્યવસ્થા”. આ કાર્યક્રમને વિદેશ મંત્રાલય, ઈન્ડિયન ટેકનીકલ એડ ઈકોનોમિક કો-ઓપરેશન , સ્પેશ્યલ કોમનવેલ્થ આસિસ્ટન્સ ફોર આફ્રીકા પ્રોગ્રામ  અંતર્ગત સહયોગ મળ્યો છે. જેમાં 15 દેશોના 23 પ્રતિભાગીઓએ ભાગ લીધો છે. હુડકોનાં અધ્યક્ષ તેમજ મહાનિદેશક ડૉ. એમ. રવિકાંતે કાર્યક્રમનાં તાલીમાર્થીઓ સાથે ચર્ચા-વિચારણા કરી હતી અને તેમને આયોજન તેમજ વ્યવસ્થાનાં મોડલ વિશે માહિતગાર કર્યા હતા.
15 દેશોના 23 પ્રતિભાગીઓ આ કાર્યક્રમ હેઠળ ભારતમાં શહેરી કેન્દ્રોનાં આયોજન તેમજ વ્યવસ્થાનાં મોડલ્સને સમજવા માટે ભારતભરમાં વિવિધ શહેરી વિકાસની પરિયોજનાઓની મુલાકાત કરશે.
NP/J.Khunt/GP
(Visitor Counter : 104
માહિતી અને પ્રસારણ મંત્રાલય
I&B મંત્રાલયે સટ્ટાબાજી અને જુગારની જાહેરાતો સામે નવી સલાહકારી ચેતવણી જારી કરી
મીડિયાને સટ્ટાબાજીના પ્લેટફોર્મને પ્રોત્સાહન આપવાથી દૂર રહેવાની સલાહ આપી
સટ્ટાબાજીના પ્લેટફોર્મની જાહેરાતો ભારતીય કાયદાઓનું ઉલ્લંઘન કરે છે, મંત્રાલયે પુનરોચ્ચાર કર્યો
માહિતી અને પ્રસારણ મંત્રાલયે આજે મીડિયા સંસ્થાઓ, મીડિયા પ્લેટફોર્મ્સ અને ઓનલાઈન જાહેરાત મધ્યસ્થીઓને સલાહ આપી છે કે તેઓ સટ્ટાબાજીના પ્લેટફોર્મની જાહેરાતો/પ્રમોશનલ સામગ્રી વહન કરવાથી દૂર રહે.
આજે જારી કરાયેલ એડવાઈઝરીમાં, મંત્રાલયે મુખ્યપ્રવાહના અંગ્રેજી અને હિન્દી અખબારોની જાહેરાતો અને સટ્ટાબાજીની વેબસાઈટની પ્રમોશનલ સામગ્રીના તાજેતરના કિસ્સાઓનો સખત અપવાદ લીધો છે. અખબારો, ટેલિવિઝન ચેનલો અને ઓનલાઈન ન્યૂઝ પબ્લિશર્સ સહિત તમામ મીડિયા ફોર્મેટને એડવાઈઝરી જારી કરવામાં આવી છે અને તાજેતરના સમયમાં મીડિયામાં આવી જાહેરાતો દેખાઈ હોય તેવા ચોક્કસ ઉદાહરણો દર્શાવવામાં આવ્યા છે.
મંત્રાલયે પ્રેક્ષકોને તેની વેબસાઇટ પર સ્પોર્ટ્સ લીગ જોવા માટે પ્રોત્સાહિત કરતા ચોક્કસ સટ્ટાબાજીના પ્લેટફોર્મ દ્વારા પ્રમોશન સામે પણ વાંધો ઉઠાવ્યો છે, જે પ્રથમ દૃષ્ટિએ કોપીરાઇટ એક્ટ, 1957નું ઉલ્લંઘન કરતી હોવાનું જણાય છે.
કાનૂની જવાબદારી તેમજ મીડિયાની નૈતિક ફરજ પર ભાર મૂકતી વખતે, એડવાઈઝરી પ્રેસ કાઉન્સિલના જર્નાલિસ્ટિક કંડક્ટના ધોરણોની જોગવાઈઓનો ઉલ્લેખ કરે છે, જે સાથે સાથે ઉલ્લેખ કરે છે કે "અખબારોએ એવી કોઈપણ જાહેરાત પ્રકાશિત કરવી જોઈએ નહીં કે જે ગેરકાયદેસર હોય અથવા કાયદાથી વિરુદ્ધ હોય……”, અને વધુમાં કે “અખબારો અને સામયિકોએ PRB એક્ટ, 1867 ની કલમ 7 હેઠળ, જાહેરાત સહિતની તમામ સામગ્રી માટે સંપાદકની જવાબદારીને ધ્યાનમાં રાખીને નૈતિક તેમજ કાયદાકીય ખૂણાઓથી જાહેરાત ઇનપુટ્સની તપાસ કરવી જોઈએ. આવક ઊભી કરવી એ પ્રેસનો એકમાત્ર ઉદ્દેશ્ય ન હોઈ શકે અને ન હોવો જોઈએ, જે ઘણી મોટી જાહેર જવાબદારી સાથે જોડાયેલ છે.
મંત્રાલયે અગાઉ જૂન અને ઑક્ટોબર, 2022ના મહિનામાં એડવાઇઝરી જારી કરી હતી જેમાં જણાવ્યું હતું કે સટ્ટાબાજી અને જુગાર ગેરકાયદેસર છે, અને તેથી આવી પ્રવૃત્તિઓની સીધી અથવા સરોગેટ જાહેરાતો ગ્રાહક સુરક્ષા અધિનિયમ, 2019, પ્રેસ કાઉન્સિલ એક્ટ 1978, ઇન્ફર્મેશન ટેક્નોલૉજીની વિરુદ્ધ છે.  નિયમો, 2021 અને અન્ય સંબંધિત કાયદાઓનું ઉલ્લંઘન છે.
આજે જારી કરાયેલ એડવાઈઝરી નીચેની લિંક પર જોઈ શકાય છે:
https://mib.gov.in/sites/default/files/06.04.2023%20Advisory%20on%20Betting%20Advertisements.pdf
YP/GP/JD
(Visitor Counter : 162
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 98.67 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 13,058 નવા કેસ નોંધાયા, 231 દિવસમાં ઓછા કેસ
- સક્રિય કેસ કુલ કેસનાં 1% કરતા ઓછા છે, હાલમાં 0.54% છે, માર્ચ 2020 પછી સૌથી ઓછા
- ભારતમાં સક્રિય કેસનું 1,83,118 થયું, 227 દિવસમાં સૌથી ઓછું
- સાજા થવાનો દર હાલમાં 98.14% નોંધાયો, માર્ચ 2020 પછી સૌથી વધુ
- છેલ્લા 24 કલાકમાં 19,470 દર્દીઓ સાજા થયા, કુલ વધીને 3,34,58,801 દર્દીઓ સાજા થયા
- સાપ્તાહિક પોઝિટિવીટી દર છેલ્લા 116 દિવસથી 3% કરતા ઓછો થઈ ગયો છે, હાલમાં 1.36% છે
- દૈનિક પોઝિટિવીટી દર 1.11% પહોંચ્યો, છેલ્લા 50 દિવસથી 3% કરતા ઓછો
- કુલ 59.31 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1764821
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગત: https://pib.gov.in/PressReleasePage.aspx?PRID=1764822
આરોગ્ય મંત્રાલયે રાજ્યો/કેન્દ્રશાસિત પ્રદેશોની સાથે કોવિડ રસીકરણની સ્થિતિ અને પ્રગતિની સમીક્ષા કરી
વિગત: https://pib.gov.in/PressReleasePage.aspx?PRID=1764851
Tweets Links
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 157
ગ્રાહક બાબતો, ખાદ્ય અને જાહેર વિતરણ મંત્રાલય
ગ્રાહક બાબતોના વિભાગે વધતા છૂટક ભાવને રોકવા માટે મુખ્ય વપરાશ કેન્દ્રોમાં વિતરણ માટે એપી, કર્ણાટક અને મહારાષ્ટ્રમાંથી ટામેટાંની ખરીદી કરવાનો નિર્દેશ આપ્યો
દિલ્હી-એનસીઆર ક્ષેત્ર સહિત ચિંતાના સ્થળોએ ગ્રાહકોને રાહત ભાવે ટામેટાંનું વિતરણ કરવામાં આવશે
નેશનલ એગ્રીકલ્ચરલ કોઓપરેટિવ માર્કેટિંગ ફેડરેશન અને નેશનલ કોઓપરેટિવ કન્ઝ્યુમર્સ ફેડરેશન મંડીઓમાંથી ટામેટાંની ખરીદી કરશે
ગ્રાહક બાબતોના વિભાગે નેશનલ એગ્રીકલ્ચરલ કોઓપરેટિવ માર્કેટિંગ ફેડરેશન  અને નેશનલ કોઓપરેટિવ કન્ઝ્યુમર્સ ફેડરેશન ને આંધ્રપ્રદેશ, કર્ણાટક અને મહારાષ્ટ્રની મંડીઓમાંથી તાત્કાલિક ટામેટાં ખરીદવા માટે મુખ્ય વપરાશ કેન્દ્રોમાં એકસાથે વિતરણ કરવા માટે નિર્દેશ આપ્યો છે જ્યાં છેલ્લા એક મહિનામાં છૂટક ભાવમાં મહત્તમ વધારો નોંધાયો છે. આ સપ્તાહ શુક્રવાર સુધીમાં દિલ્હી-એનસીઆર ક્ષેત્રના ગ્રાહકોને છૂટક ભાવે ટામેટાંના સ્ટોકનું વિતરણ રિટેલ આઉટલેટ્સ દ્વારા કરવામાં આવશે.
રિલીઝ કરવા માટેના લક્ષ્યાંકિત કેન્દ્રોને છેલ્લા એક મહિનામાં છૂટક કિંમતોમાં સંપૂર્ણ વધારાના આધારે ઓળખવામાં આવ્યા છે જ્યાં પ્રવર્તમાન ભાવ અખિલ ભારતીય સરેરાશ કરતા વધારે છે. રાજ્યોમાં મુખ્ય ઉપભોગ કેન્દ્રો કે જેમાં ઓળખાયેલ કેન્દ્રોની વધુ સાંદ્રતા હોય તેમને હસ્તક્ષેપ માટે વધુ પસંદ કરવામાં આવે છે.
જોકે વિવિધ માત્રામાં, ટામેટાંનું ઉત્પાદન ભારતના લગભગ તમામ રાજ્યોમાં થાય છે. મહત્તમ ઉત્પાદન ભારતના દક્ષિણ અને પશ્ચિમ વિસ્તારોમાં થાય છે, જે સમગ્ર ભારતના ઉત્પાદનમાં 56%-58% ફાળો આપે છે. દક્ષિણ અને પશ્ચિમી પ્રદેશો સરપ્લસ રાજ્યો હોવાને કારણે ઉત્પાદનની મોસમના આધારે અન્ય બજારોને પુરવઠો મળે છે. સમગ્ર પ્રદેશમાં ઉત્પાદનની ઋતુઓ પણ અલગ-અલગ હોય છે. પીક હાર્વેસ્ટિંગ સિઝન ડિસેમ્બરથી ફેબ્રુઆરી દરમિયાન થાય છે. જુલાઈ-ઓગસ્ટ અને ઑક્ટોબર-નવેમ્બર દરમિયાનનો સમયગાળો સામાન્ય રીતે ટામેટાં માટે નબળા ઉત્પાદનના મહિના હોય છે. ચોમાસાની ઋતુ સાથે સંકળાયેલો જુલાઇ, વિતરણ સંબંધિત વધુ પડકારો અને પરિવહન નુકસાનમાં વધારો કરીને ભાવમાં વધારો કરે છે. રોપણી અને લણણીની ઋતુઓનું ચક્ર અને વિવિધ પ્રદેશોમાં વિવિધતા મુખ્યત્વે ટામેટાંની કિંમતની મોસમ માટે જવાબદાર છે. સામાન્ય ભાવની મોસમ સિવાય, પ્રતિકૂળ હવામાન પરિસ્થિતિઓને લીધે કામચલાઉ સપ્લાય ચેઇન વિક્ષેપ અને પાકને નુકસાન વગેરેના લીધે ઘણીવાર ભાવમાં અચાનક વધારો થાય છે.
હાલમાં, ગુજરાત, મધ્યપ્રદેશ અને કેટલાક અન્ય રાજ્યોના બજારોમાં આવતા પુરવઠો મોટાભાગે મહારાષ્ટ્રમાંથી આવે છે, ખાસ કરીને સતારા, નારાયણગાંવ અને નાસિક જે આ મહિનાના અંત સુધી ચાલવાની ધારણા છે. આંધ્રપ્રદેશના મદનપલ્લે માં પણ વાજબી જથ્થામાં આગમન ચાલુ છે. દિલ્હી-એનસીઆરમાં આવતો જથ્થો મુખ્યત્વે હિમાચલ પ્રદેશમાંથી આવે છે અને અમુક જથ્થો કર્ણાટકના કોલારથી આવે છે.
નાશિક જિલ્લામાંથી ટૂંક સમયમાં નવા પાકનું આગમન થવાની ધારણા છે. વધુમાં, ઓગસ્ટમાં નારાયણગાંવ અને ઔરંગાબાદ બેલ્ટમાંથી વધારાનો પુરવઠો આવવાની ધારણા છે. મધ્યપ્રદેશમાં પણ આવકો શરૂ થવાની ધારણા છે. તદનુસાર, નજીકના ભવિષ્યમાં ભાવમાં ઘટાડો થવાની ધારણા છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 93
પ્રધાનમંત્રીનું કાર્યાલય
પ્રધાનમંત્રી શ્રીએ પુરુષોની તીરંદાજી સ્પર્ધામાં સિલ્વર મેડલ જીતવા બદલ અતનુ દાસ, તુષાર શેલ્કે અને બોમ્માદેવરા ધીરજને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં પુરુષોની તીરંદાજી સ્પર્ધામાં સિલ્વર મેડલ જીતવા બદલ અતનુ દાસ, તુષાર શેલ્કે અને બોમ્માદેવરા ધીરજને અભિનંદન પાઠવ્યા છે.
પ્રધાનમંત્રી શ્રીએ X પર પોસ્ટ કર્યું હતું
“આપણી પુરૂષ તીરંદાજી રિકર્વ ટીમ સિલ્વર મેડલ ઘરે લાવીને આનંદની ક્ષણ. અભિનંદન, @ArcherAtanu, તુષાર શેલ્કે અને @BommadevaraD, ચાલુ રાખો! તેમનું ધ્યાન કેન્દ્રિત પ્રદર્શન સમર્પણ અને નિશ્ચય સાથે ચિહ્નિત હતું.
CB/GP/JD
(
પ્રધાનમંત્રીનું કાર્યાલય
પ્રધાનમંત્રીની સેનેગલ પ્રજાસત્તાકના રાષ્ટ્રપતિ સાથે મુલાકાત
પ્રધાનમંત્રી શ્રી નરેન્દ્ર મોદીએ 15મી BRICS સમિટની દરમિયાન સેનેગલ પ્રજાસત્તાકના પ્રમુખ H.E. શ્રી મેકી સાલ સાથે 24 ઓગસ્ટ 2023ના રોજ જોહાનિસબર્ગમાં મુલાકાત કરી.
બંને નેતાઓએ વેપાર અને રોકાણ, સંરક્ષણ અને સુરક્ષા, ઉર્જા, ખાણકામ, કૃષિ, ફાર્માસ્યુટિકલ્સ, રેલ્વે, ક્ષમતા નિર્માણ, સંસ્કૃતિ અને લોકો વચ્ચેના સંબંધો સહિતના વિવિધ ક્ષેત્રોમાં તેમની દ્વિપક્ષીય ભાગીદારીને ગાઢ બનાવવાના માર્ગો પર ફળદાયી ચર્ચા કરી હતી.
પ્રધાનમંત્રીએ રાષ્ટ્રપતિ સાલની વોઈસ ઓફ ગ્લોબલ સાઉથ સમિટમાં ભાગ લેવા બદલ અને ગયા વર્ષે આફ્રિકા યુનિયનમાં તેમના મજબૂત નેતૃત્વ માટે પ્રશંસા કરી હતી.
રાષ્ટ્રપતિ સાલે ચંદ્રયાન મિશનની સફળતા બદલ પ્રધાનમંત્રીને અભિનંદન આપ્યા અને G20માં આફ્રિકન યુનિયનની કાયમી સભ્યપદ માટે ભારતના પ્રયાસો બદલ આભાર વ્યક્ત કર્યો. તેમણે વિકાસશીલ વિશ્વની પ્રાથમિકતાઓની હિમાયત કરવામાં પ્રધાનમંત્રીના નેતૃત્વની પ્રશંસા કરી અને ભારતના પ્રમુખપદ હેઠળ આગામી G20 સમિટની સફળતા માટે શુભેચ્છાઓ પાઠવી.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેન્દ્ર સરકારે પ્રધાનમંત્રી ગરીબ કલ્યાણ અન્ન યોજના ને વધુ ત્રણ મહિના  માટે લંબાવી
એનએફએસએના તમામ લાભાર્થીઓ માટે દર મહિને વ્યક્તિદીઠ 5 કિલોના દરે નિઃશુલ્ક સારું અનાજ ડિસેમ્બર, 2022 સુધી ચાલુ રાખવામાં આવશે
પીએમજીકેએવાયમાં અત્યાર સુધીમાં છ તબક્કામાં અંદાજે રૂ. 3.45 લાખ કરોડની સબસિડી હતી
પીએમજીકેએવાયના સાતમા તબક્કામાં ઑક્ટોબરથી ડિસેમ્બર સુધી અંદાજે રૂ. 44,762 કરોડની સબસિડીનો સમાવેશ થાય છે
સાતમા તબક્કામાં કુલ 122 એલએમટી અનાજનો ઉપાડ થવાની ધારણા છે
આ નિર્ણયથી એ સુનિશ્ચિત થશે કે આગામી મુખ્ય તહેવારો માટે સમાજના ગરીબ અને નબળા વર્ગોને ટેકો આપવામાં આવે
માનનીય પ્રધાનમંત્રી દ્વારા વર્ષ 2021માં જનહિતની જાહેરાત કરવામાં આવી હતી એને આગળ ધપાવતા અને પીએમજીકેએવાય હેઠળ વધારાની ખાદ્ય સુરક્ષાનાં સફળ અમલીકરણને ધ્યાનમાં રાખીને કેન્દ્રીય મંત્રીમંડળે પ્રધાનમંત્રી ગરીબ કલ્યાણ અન્ન યોજના  વધુ 3 મહિના માટે એટલે કે ઑક્ટોબરથી ડિસેમ્બર, 2022 સુધી લંબાવવાની મંજૂરી આપી દીધી છે.
જ્યારે વિશ્વ તેના ઘટાડા પર કોવિડની અસરો અને વિવિધ કારણોસર અસલામતી પરની અસરો સામે લડી રહ્યું છે એવા સમયે ભારત સામાન્ય માણસ માટે ઉપલબ્ધતા અને પરવડે તેવી ક્ષમતા રાખવા માટે જરૂરી પગલાં લઈને તેના નબળા વર્ગો માટે ખાદ્ય સુરક્ષાને સફળતાપૂર્વક જાળવી રહ્યું છે.
લોકો મહામારીના મુશ્કેલ સમયમાંથી પસાર થયા છે તે સ્વીકારીને સરકારે પીએમજીકેએવાયને ત્રણ મહિના માટે લંબાવવાનો નિર્ણય લીધો છે, જેથી સમાજના ગરીબ અને નબળા વર્ગોને નવરાત્રી, દશેરા, મિલાદ-ઉન-નબી, દીપાવલી, છઠ પૂજા, ગુરુ નાનક દેવ જયંતી, નાતાલ વગેરે જેવા આગામી મુખ્ય તહેવારો માટે ટેકો મળી શકે, અને તેઓ આ તહેવારો માટે ખૂબ જ આનંદ અને સમુદાય સાથે ઉજવી શકે. આ સુનિશ્ચિત કરવા માટે, સરકારે પીએમજીકેએવાયનાં આ વિસ્તરણને ત્રણ મહિના માટે મંજૂરી આપી છે, જેથી તેઓ કોઈપણ નાણાકીય તકલીફ વિના અનાજની સરળતાથી ઉપલબ્ધતાના લાભો મેળવવાનું ચાલુ રાખે.
આ કલ્યાણકારી યોજના હેઠળ, રાષ્ટ્રીય ખાદ્ય સુરક્ષા અધિનિયમ  [અંત્યોદય અન્ન યોજના અને અગ્રતા ધરાવતા કુટુંબો] હેઠળ આવરી લેવામાં આવેલા તમામ લાભાર્થીઓ માટે દર મહિને વ્યક્તિ દીઠ 5 કિલો અનાજ વિના મૂલ્યે પ્રદાન કરવામાં આવે છે, જેમાં સીધા લાભ હસ્તાંતરણ  હેઠળ આવરી લેવામાં આવેલા લાભાર્થીઓનો પણ સમાવેશ થાય છે.
પીએમજીકેએવાયના છઠ્ઠા તબક્કા સુધી ભારત સરકારને આશરે રૂ. 3.45 લાખ કરોડનો નાણાકીય બોજ રહ્યો છે. આ યોજનાના સાતમા તબક્કા માટે આશરે રૂ. 44,762 કરોડના વધારાના ખર્ચ સાથે પીએમજીકેએવાયનો સંપૂર્ણ ખર્ચ તમામ તબક્કાઓ માટે આશરે રૂ. 3.91 લાખ કરોડ થશે.
પીએમજીકેએવાયના ૭મા તબક્કા માટે કુલ આશરે ૧૨૨ એલએમટી અનાજનો ઉપાડ થવાની સંભાવના છે. પ્રથમથી સાતમા તબક્કા માટે અનાજની કુલ ફાળવણી આશરે 1121 એલએમટી છે.
અત્યાર સુધી પીએમજીકેએવાય 25 મહિનાથી કાર્યરત છે, જે નીચે મુજબ છે.
• પ્રથમ અને દ્વિતીય તબક્કો  : એપ્રિલ-૨૦થી નવેમ્બર ૨૦
• ત્રીજો તબક્કાથી-5મો તબક્કો  : મે, 21થી માર્ચ 22
- છઠ્ઠો તબક્કો  : એપ્રિલ ૨૨થી સપ્ટેમ્બર ૨૨ સુધી
કોવિડ -19 કટોકટીના મુશ્કેલ સમયમાં શરૂ થયેલી પીએમ ગરીબ કલ્યાણ અન્ન યોજના એ ગરીબો, જરૂરિયાતમંદો અને નબળા પરિવારો / લાભાર્થીઓને ખાદ્ય સુરક્ષા પૂરી પાડી છે જેથી તેઓ પૂરતા પ્રમાણમાં અનાજ ઉપલબ્ધ ન હોવાને કારણે મુશ્કેલી ન અનુભવે. અસરકારક રીતે તેણે સામાન્ય રીતે લાભાર્થીઓને પહોંચાડવામાં આવતા માસિક અનાજના હકના જથ્થાને બમણો કરી દીધો છે.
અગાઉના તબક્કાઓના અનુભવને ધ્યાનમાં રાખીને પીએમજીકેએવાય-7નો દેખાવ અગાઉની જેમ જ ઉચ્ચ સ્તર પર રહેવાની અપેક્ષા છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે મેટ્રો કોરિડોરને દિલશાદ ગાર્ડનથી ગાઝિયાબાદનાં નવા બસ ટર્મિનલ સુધી લંબાવવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે મેટ્રો કોરિડોરને દિલશાદ ગાર્ડનથી ગાઝિયાબાદનાં નવા બસ ટર્મિનલ સુધી લંબાવવાની મંજૂરી આપી દીધી છે. આ લાઇનની કુલ લંબાઈ 9.41 કિલોમીટર હશે. મંત્રીમંડળે આ માટે કેન્દ્રીય નાણાકીય સહાયતા સ્વરૂપે રૂ. 324.87 કરોડનું પ્રદાન આપવાની મંજૂરી આપી દીધી છે. વધારેલી લાઇનનો કુલ ખર્ચ રૂ. 1,781.21 કરોડ છે.
યોજનાનાં અમલથી એનસીઆરમાં જાહેર પરિવહન માળખાની સુવિધા મળશે, જેની લાંબા સમયથી રાહ જોવાતી હતી.
દિલ્હી મેટ્રો રેલવે કોર્પોરેશન લિમિટેડ  આ યોજનાનો અમલ કરી રહી છે. ડીએમઆરસી એ ભારત સરકાર અને રાષ્ટ્રીય રાજધાની ક્ષેત્ર દિલ્હી નાં એક વિશિષ્ટ ઉદ્દેશ માટે બનેલી કંપની  છે.
NP/J.Khunt/GP
(Visitor Counter : 152
પ્રધાનમંત્રીનું કાર્યાલય
પ્રધાનમંત્રીએ મહારાણા પ્રતાપને તેમની જયંતી નિમિતે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ મહારાણા પ્રતાપને તેમની જયંતી નિમિતે શ્રદ્ધાંજલિ આપી હતી.
પ્રધાનમંત્રીએ એક ટ્વીટમાં કહ્યું કે મહારાણા પ્રતાપે તેમના અજોડ સાહસ, વીરતા અને યુદ્ધકળાથી મા ભારતીને ગૌરવ અપાવ્યું હતું. તેમનું માતૃભૂમિ માટે બલિદાન અને સમર્પણ હંમેશા યાદ રહેશે.
SD/GP/JD
(